**Džidžiga** (somalski: *Jigjiga*, engleski: *Jijiga*) je grad na istoku Etiopije, upravno središte Regije Somali.

Geografske karakteristike
-------------------------

Grad se nalazi u Zoni Džidžiga oko 80 km istočno od Harara i 60 km zapadno od granice sa Somalijom 623 km istočno od Adis Abebe. Jijiga leži na 1609 metara nadmorske visine, u kotlini okružena s tri strane visokim stjenovitim planinama, samo sa sjevera puca pogled na ravnicu pokrivenu oskudnim raslinjem (kaktusi)

Grad se nalazi na magistralnoj cesti između Harara i somalskog grada Hargajsa, poznat je po proizvodnji tamjana. 

Grad ima *Aerodrom Džidžiga* (ICAO kod JIJ, IATA kod HAJJ), nedavno (2008.) je dovršena dionica magistralne ceste za Istočnu Etiopiju (E-4) Džidžiga-Degehabur dužine 170 km.

Historija
---------

Džidžiga ima poštu od 1923 i telefon od 1956 
Džidžiga je sve do 1995 bila grad u Pokrajini Hararge, nakon usvajanja etiopskog ustava 1995, postala je glavni grad Regija Somali.

Ulična scena iz Džidžige
Prvi zapis o Džidžigi je onaj britanskog lovca i istraživača pukovnika Swayna iz februara 1893, koji je mjesto opisao kao vojnu utvrdu s par bunara, i malim garnizonom od 25 ljudi. 

Međutim veliki poznavaoc etiopske povjesti britanski povjesničar Richard Pankhurst drži da je Džidžigu kao naselje osnovao 1916 fitavrari Tekle Havariat Tekle Marijam, koji ga je osmislio kao naselje pravilnog tlocrta. 

Za vrijeme Drugog talijansko-abesinskog rata, Džidžiga je bila sjedište dejazmača Nasibu Emmanuala i centar za opskrbu Etiopske vojske. Talijanska vojska pod zapovjedništvom pukovnika Navarre okupirala je grad 5. maja 1936 godine.

Grad je oslobodila britanska Prva afrička divizija (23. Nigerijska brigada) 17. marta 1941 godine. 
Međutim kad su je oslobodili i zaposjeli, Britanci su je vrlo sporo napuštali. Džidžiga je isprva bila uključena u *Rezervirano područje*, kako je to utvrđeno Anglo-etiopskim sporazumom od 31. januara 1942, to područje uključivalo je velik dio Afričkog roga. Tek nakon pritiska cara Haile Selasija, dviju zemlje počele su pregovore o povlačenju britanskih vojnika s tog teritorija 1948 godine, konačni dogovor postignut je 24. jula 1948 godine.

Za Ogadenskog rata Džidžigu su nakratko zauzele jedinice Zapadno somalskog oslobodilačkog fronta pukovnika Jusufa Dera, nakon njih grad su zauzele jedinice regularne somalske vojske, od septembra 1977 do februara 1978

Za proslave pada režima Derg 28. maja 2007, Džidžiga i Degehabur bili su meta napada na civile i vladine funkcionere. Tad je ubijeno najmanje 16 ljudi a ranjeno 67, između ostalih i tadašnji predsjednik Regije Somali - Abdulahi Hassan Mohammed. Za taj napad Etiopska vlada optužila je Ogadensku frontu narodnog oslobođenja. 

Nakon velikih kiša, dana 29. maja 2008. izlila se rijeka Džidžiga tad je poginulo 29 ljudi, a 350 familija ostalo je bez doma.

Stanovništvo
------------

Prema podacima Središnje statističke agencije Etiopije -(CSA) za 2005 Džidžiga je imala 98,076 stanovnika, od toga je 50,355 bilo muškaraca i 47,721 žena. 
Četiri najveće etničke grupe u gradu su Somalci (61.58%), Amharci (23.25%), Oromci (7.32%), i Gurage (4.37%) sve ostale grupe imaju 3.48% stanovnika.

Izvori
------

1. ↑  "Jijiga-Degehabur asphalt road open for traffic"[*mrtav link*], Ethiopian News Agency website (pristupljeno 20. januara 2010.)
2. ↑  "Local History in Ethiopia"[*mrtav link*] The Nordic Africa Institute website (pristupljeno 31. svibnja 2008.)
3. ↑  H. G. C. Swayne, "A Trip to Harar and Imé", *Geographical Journal*, 2. septembar 1893.), str. 251
4. ↑  Richard Pankhurst, *Economic History of Ethiopia* (Addis Ababa: Haile Selassie University, 1968), str. 621
5. ↑  Anthony Mockler, *Haile Selassie's War* (New York: Olive Branch, 2003), str. 144
6. ↑  Many killed in Ethiopia attacks (al Jazeera)
7. ↑  "Focus On Ethiopia, February 2008", UN-OCHA website (pristupljeno 19. marta 2009.)
8. ↑  CSA 2005 National Statistics Arhivirano 2007-08-13 na Wayback Machine-u, Table B.4
9. ↑  *1994 Population and Housing Census of Ethiopia: Results for Somali Region, Vol. 1* Arhivirano 2008-11-19 na Wayback Machine-u Tables 2.4, 2.14 (pristupljeno 10. januara 2009).

Vanjske veze
------------

***Džidžiga*** na Wikimedijinoj ostavi

* John Graham: Cities of Ethiopia: Jijiga (`en`)

| * p
* r
* u
Gradovi u Etiopiji |
| --- |
| Adama • Adis Abeba • Adigrat • Adva • Ambo • Arba Minč •Asela • Avasa • Aksum • Bahir Dar • Debre Berhan • Debre Markos • Debre Tabor • Debre Zejit • Degehabur • Dembidolo • Dese • Dila • Dire Dava • Gambela • Goba • Gode • Gondar • Harar • Irgalem • Džidžiga • Džima • Kebri Dahar • Kombolča • Mek'ele • Negele Arsi • Negele Boran • Nekemte • Šašamane • Sodo • Veldija • Vukro • Zivaj | Etiopska zastava |